
SZERZŐDÉS · AZ ÉN ELSŐ MILLIÓM BUSINESS REALITY

SZPONZORÁCIÓS ÉS BRANDED CONTENT SZERZŐDÉS
PARTNERI ÉS MEGJELENÉSI EGYÜTTMŰKÖDÉS
amely létrejött egyrészről
Szereplő / Megrendelő neve: ………………………………………………………………………………
Cégnév: ………………………………………………………………………………………………………
Székhely / Lakcím: ………………………………………………………………………………………………
Adószám: ……………………………………………………………………………………………………………
Képviselő neve: …………………………………………………………………………………………………
a továbbiakban: Megrendelő / Szereplő,
másrészről
Készítő: Végvári Tibor e.v. / Sales Minds
Székhely: 1138 Budapest, Turóc u. 1.
Adószám: 57712130-1-41
a továbbiakban: Készítő, együttesen: Felek, között az alábbi feltételekkel.
1. A SZERZŐDÉS TÁRGYA

1.1. A Megrendelő megrendeli a Készítőtől az „Az én első millióm” című üzleti videóformátumhoz kapcsolódó szponzorációs, illetve branded content megjelenési szolgáltatást.
1.2. A megjelenés a műsor epizódjaiban, a műsorhoz kapcsolódó rövid tartalmakban és a Sales Minds kommunikációs felületein valósul meg.
1.3. A Megrendelő tudomásul veszi, hogy a Start-up, a KKV és a Milliárdos cégvezető / énmárka csomag fizetett szereplési, branded content szolgáltatás, míg a Helyszín partner csomag tényleges szponzorációs együttműködés.
2. A VÁLASZTOTT CSOMAG

A Megrendelő az alábbi csomagot választja:
	CSOMAG
	NETTÓ DÍJ
	INTERJÚ / FORGATÁS
	JELLEG

	☐  Start-up
	200.000 Ft + ÁFA
	15–20 perc
	branded content

	☐  KKV
	300.000 Ft + ÁFA
	15–20 perc
	branded content

	☐  Milliárdos cégvezető / énmárka
	500.000 Ft + ÁFA
	15–20 perc
	branded content

	☐  Helyszín partner
	250.000 Ft + ÁFA
	45–60 perc (3 beszélgetés)
	szponzoráció



A csomagok részletes tartalmát a mindenkor hatályos kiajánló (elsomilliom.com/partner) tartalmazza, amely a jelen szerződés elválaszthatatlan mellékletét képezi.
3. SZOLGÁLTATÁSI DÍJ ÉS FIZETÉSI FELTÉTELEK

3.1. A szolgáltatás ellenértéke:
Választott csomag: …………………………………………………………………………………………
Nettó szolgáltatási díj: …………………………………………………………
ÁFA: …………………………………………………………
Bruttó fizetendő összeg: …………………………………………………………
3.2. A díjat a Megrendelő a Készítő által kiállított számla alapján, a számlán szereplő fizetési határidőig köteles megfizetni.
3.3. A Felek megállapodhatnak előre fizetésben; a díj megfizetése a forgatás és a megjelenés feltétele.
3.4. A szolgáltatási díj a produkciós és megjelenési szolgáltatás ellenértéke; a Készítő nem garantál megtekintésszámot, üzleti megkeresést, befektetőt vagy értékesítési eredményt.
4. GYÁRTÁS, JÓVÁHAGYÁS ÉS ÜTEMEZÉS

4.1. A tartalom szerkesztése, vágása és kreatív kivitelezése a Készítő feladata és döntése.
4.2. A Megrendelő a publikálás előtt egy alkalommal jogosult tényszerű pontosításokat kérni (nevek, adatok, megnevezések); a szerkesztési koncepció módosítására nem jogosult.
4.3. A megjelenés időpontját és sorrendjét a Készítő határozza meg; a Felek által tervezett megjelenési időszak:
Tervezett megjelenés: ……………………………………………………………………………………
4.4. A Megrendelő a jóváhagyáshoz szükséges anyagokat (logó, arculati elemek, adatok) a forgatást megelőzően átadja.
5. FELHASZNÁLÁSI JOGOK

5.1. A jelen szerződés alapján létrejövő tartalmak vagyoni felhasználási jogai a Készítőt illetik.
5.2. A Készítő jogosult a tartalmat teljes epizódként, rövid videóként, Shortsként, Reelként, TikTok-videóként, trailerként, teaserként, idézetként vagy képkockaként felhasználni, időbeli és területi korlátozás nélkül.
5.3. A Megrendelő a végleges tartalmat saját kommunikációs felületein megoszthatja, azt azonban a Készítő előzetes írásbeli engedélye nélkül nem értékesítheti, nem adhatja tovább, önálló fizetett reklámkampányban nem használhatja fel és nem módosíthatja.
5.4. A Megrendelő hozzájárul nevének, logójának és arculati elemeinek a műsorral és annak promóciójával kapcsolatos felhasználásához.
6. A MEGRENDELŐ SZAVATOSSÁGA

6.1. A Megrendelő felel azért, hogy az általa átadott anyagok felhasználására jogosult legyen, és azok harmadik személy jogát ne sértsék.
6.2. A Megrendelő felel az általa közölt üzleti, pénzügyi és termékinformációk valóságtartalmáért, valamint azok jogszabályi megfelelőségéért, ideértve a reklámjogi és fogyasztóvédelmi előírásokat.
6.3. A Megrendelő tudomásul veszi, hogy a fizetett megjelenés a jogszabályi előírásoknak megfelelően megjelölhető.
7. A MŰSOR FORMÁTUMA ÉS TULAJDONJOGA

7.1. Az „Az én első millióm” című műsor koncepciója, neve, arculata és formátuma a Készítő szellemi alkotása.
7.2. A jelen szerződés nem biztosít a Megrendelő számára tulajdonosi vagy rendelkezési jogot a műsor felett.
8. LEMONDÁS ÉS ELMARADÁS

8.1. A forgatás a Megrendelő által a forgatást megelőző 5. napig díjmentesen áthelyezhető.
8.2. Ezt követő lemondás esetén a Készítő jogosult a szolgáltatási díj 50%-ára.
8.3. Vis maior esetén a Felek új időpontot egyeztetnek.
9. ADATKEZELÉS, HATÁLY ÉS ZÁRÓ RENDELKEZÉSEK

9.1. A Készítő a szerződés teljesítéséhez szükséges személyes adatokat a mindenkor hatályos adatkezelési tájékoztatója szerint kezeli.
9.2. A szerződés az aláírás napján lép hatályba, és a szolgáltatás teljesítésével szűnik meg; a felhasználási engedély határozatlan időre szól.
9.3. A nem szabályozott kérdésekben a magyar jog hatályos rendelkezései irányadóak; a Felek vitáikat elsősorban egyeztetéssel rendezik.
9.4. A Felek kijelentik, hogy a szerződést elolvasták, tartalmát megértették és azt akaratukkal mindenben megegyezőnek fogadják el.

Kelt: ………………………………………………………………………………

	KÉSZÍTŐ
Végvári Tibor e.v. / Sales Minds
1138 Budapest, Turóc u. 1.
adószám: 57712130-1-41


aláírás
	MEGRENDELŐ / SZPONZOR
Név: ………………………………………
Cégnév: ……………………………………
Képviselő: …………………………………


aláírás


Végvári Tibor e.v. · 1138 Budapest, Turóc u. 1. · adószám: 57712130-1-41 · elsomilliom.com	 / 
9b7e07d5fa97cc9cd3e7048104a6f506916be1f9.png




